**Սիրելի՛ մանուկներ**

Սրտի ողջ ջերմությամբ շնորհավորում եմ ձեզ՝ Հունիսի 1-ի կապակցությամբ: Այսօր նշվում է ձեր իրավունքների պաշտպանության օրը, եւ թեեւ տարվա բոլոր օրերին եւ բոլոր պահերին ենք մենք՝ մեծահասակներս, պարտավոր պաշտպանել եւ փայփայել ձեզ, օրն առիթ է, որ եւս մեկ անգամ առավել զգոնությամբ հիշենք մեր պատասխանատվությունը ձեր առջեւ եւ արտահայտենք մեր սերը:

Սիրելի՛ փոքրիկներ, մաղթում եմ, որ անկախ տոնից, ձեր բոլոր օրերն անցնեն ուրախ եւ անհոգ, լինե՛ք առողջ եւ ապրեք ապահով պայմաններում, միշտ լինեք սիրով, քնքշությամբ շրջապատված եւ վայելեք ընտանեկան ջերմությունը, ձեր մանկությունն անցնի խաղաղ պայմաններում եւ լեցուն լինի բազմերանգ հրաշքներով:

Թո՛ղ որ իրականանան ձեր բոլոր գունեղ երազանքներն ու կյանքի կոչվեն անգամ անկարելի թվացող սպասելիքները:

Թո՛ղ որ խինդն ու շրջապատող բարությունը ձեր օրերի մշտական ուղեկիցը լինեն, իսկ մենք պարտավոր ենք այդ ամենի իրականացնողը լինել:   
Երջանի՛կ, բարեկեցի՛կ եւ խաղա՛ղ մանկություն ձեզ: